Shenzhou 7

Shenzhou 7 (forenklet kinesisk: 神舟七号; pinyin: Shénzhōu qī hào) var den tredje kinesiske bemannede romferden. Den var Kinas første romferd med tre personer ombord og under ferden skjedde Kinas første romvandring. Fra Shenzhou ble det for første gang avfyrt en liten overvåkningssatellitt med et CCD stereokamera som kunne ta 3D-bilder av romskipet og romvandringen.

Flyvningen brukte Shenzhou-fartøyet og ble skutt opp med bæreraketten Chang Zheng 2F fra Jiuquan satellittutskytningssenter den 25. september 2008 klokken 21:10 kinesisk tid og landet 28. september 2008 klokken 17:00 kinesisk tid.

Besetning
Den 17. september 2008 ble det offentliggjort hvilke astronauter (taikonauter) som skulle med:China names first "spacewalker" astronaut
Zhai Zhigang, leder
Liu Boming
Jing Haipeng

Romvandringen ble foretatt av Zhai Zhigang, og varte 15 minutter. Begivenheten ble overført direkte på kinesisk fjernsyn.

 Referanser 

Kategori:Shenzhou-programmet
Kategori:Romfartøyer skutt opp i 2008
Kategori:2008 i Kina
Kategori:Romferder